LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

Dėl žemės ūkio ministro 2008 m. Vasario 6 d. įsakymo nr. 3d-60 „dėl lietuvos kaimo plėtros 2007–2013 metų programos priemonės „PIRMAS NE žemės ūkio paskirties IR APLEISTOS ŽEMĖS ŪKIO PASKIRTIES ŽEMĖS apželdinimas mišku“ įgyvendinimo taisyklių patvirtinimo“ pakeitimo

2019 m. birželio 20 d. Nr. 3D-388

Vilnius

P a k e i č i u Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisykles, patvirtintas Lietuvos Respublikos žemės ūkio ministro 2008 m. vasario 6 d. įsakymu Nr. 3D-60 „Dėl Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisyklių patvirtinimo“:

1.	Pakeičiu 9.6.2 papunktį ir jį išdėstau taip:

„9.6.2. patvirtintas VĮ Valstybinių miškų urėdijos, kurios veiklos teritorijoje yra žemės plotas, kuriame planuojama veisti mišką, regiono padalinio vadovo ar jo įgalioto valstybinio miškų pareigūno;”.

2.	Pakeičiu 17 punktą ir jį išdėstau taip:

„17. Pareiškėjui / paramos gavėjui mirus arba nenugalimos jėgos (force majeure) atveju, dėl kurių paramos gavėjas negali vykdyti prisiimtų įsipareigojimų, įsipareigojimus gali perimti kitas subjektas. Tokiu atveju įsipareigojimų perėmėjas sklypą, kuriame veisiamas miškas, savo vardu įregistruoja Nekilnojamojo turto registre teisės aktų nustatyta tvarka ir užregistruoja žemės ūkio valdą Lietuvos Respublikos žemės ūkio ir kaimo verslo registre teisės aktų nustatyta tvarka. Jei sklypas, kuriame veisiamas miškas, valdomas bendra, daline arba jungtine nuosavybės teise, priklauso keliems bendraturčiams, įsipareigojimų perėmėjas turi pateikti notaro patvirtintą visų kitų bendraturčių sutikimą (įgaliojimą) (notaro patvirtinto įgaliojimo pateikti nereikia, kai įgaliotojas yra juridinis asmuo ir įgaliojimą patvirtina įmonės antspaudu ir vadovo parašu), kuriame išdėstomas sutikimas įveisti mišką jų žemės dalyje. Teisių ir įsipareigojimų perėmimas galimas tik suderinus su Agentūra.”

3.	Pakeičiu 41.2 papunktį ir jį išdėstau taip:

„41.2. jeigu miško želdinių ar žėlinių apskaitos metais RAAD rajono agentūros (nuo 2019 sausio 1 d. – VMT Miškų ūkio priežiūros skyriaus) valstybiniai miškų pareigūnai nustato, kad želdinių tankis neatitinka Miško atkūrimo ir įveisimo nuostatų reikalavimų, per artimiausius tris miško želdinimo sezonus nuo šio fakto nustatymo dienos neprigiję miško sodmenys, žuvę želdiniai ar žėliniai turi būti atsodinti sodmenimis, kad būtų įvykdyti su Paramos paraiška pateikto Miško želdinimo ir žėlimo projekto sprendiniai, nekeičiant paramos sumos ir nenukrypstant nuo miško želdinių ar žėlinių sudėties kategorijos. Atsodinęs miško želdinius, paramos gavėjas Agentūrai iki metų, kuriais baigiasi trečiasis miško želdinimo sezonas po miško atsodinimo, gruodžio 15 d. privalo pateikti pasodintų miško sodmenų Pagrindinį miško dauginamosios medžiagos kilmės sertifikatą ir jų įsigijimo dokumentus (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą);”.

4.	Pakeičiu 44 punktą ir jį išdėstau taip:

„44. Miško įveisimo data nustatoma remiantis data, kurią Agentūroje užregistruojami paramos gavėjo pateikti: želdinamų medžių rūšių Pagrindinis miško dauginamosios medžiagos kilmės sertifikatas ir želdinamų medžių ir krūmų įsigijimo dokumentai (jeigu pareiškėjas / paramos gavėjas miško sodmenų nepirko, krovinio važtaraštis ar perdavimo–priėmimo aktas). Jei paramos gavėjas mišką įveisia prieš pateikdamas Paramos paraišką, miško įveisimo data nustatoma remiantis RAAD rajono agentūros (nuo 2019 m. sausio 1 d. – VMT Miškų ūkio priežiūros skyriaus) valstybinio miškų pareigūno Pažymos apie miško želdinimo darbų kokybės įvertinimą išdavimo data.”

5.	Pakeičiu 49 punktą ir jį išdėstau taip:

„49. Agentūrai pateikus paramos gavėjui Pagrindinį miško dauginamosios medžiagos kilmės sertifikatą, želdinamų medžių ir krūmų įsigijimo dokumentus (jei pareiškėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą), per 40 kalendorinių dienų nuo dokumentų pateikimo dienos VMT Miškų ūkio priežiūros skyriaus valstybiniai miškų pareigūnai įveistame miške gali atlikti miško želdinimo darbų kokybės įvertinimą (išskyrus atvejį, kai miškas įveistas prieš Paramos paraiškos pateikimą).”

6.	Pakeičiu 50 punktą ir jį išdėstau taip:

„50. Jei miškas įveistas pavasarinio miško želdinimo metu – miško įveisimo metais rudenį ir antraisiais metais po miško įveisimo (skaičiuojant metus miško įveisimo metai neįskaičiuojami) VMT Miškų ūkio priežiūros skyriaus valstybiniai miškų pareigūnai įveistame miške gali atlikti miško želdinių / žėlinių apskaitą;”.

7.	Pakeičiu 51 punktą ir jį išdėstau taip:

„51. Jei miškas įveistas rudeninio miško želdinimo metu – pirmaisiais ir trečiaisiais metais po miško įveisimo (skaičiuojant terminą miško įveisimo metai neįskaičiuojami) VMT Miškų ūkio priežiūros skyriaus valstybiniai miškų pareigūnai įveistame miške gali atlikti miško želdinių / žėlinių apskaitą.”

8.	Pakeičiu 52 punktą ir jį išdėstau taip:

„52. Šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus miško įveisimo metai neįskaičiuojami) VMT Miškų ūkio priežiūros skyriaus pareigūnai atliks įveisto miško želdinių / žėlinių kokybės vertinimą.”

9.	Pakeičiu 53 punktą ir jį išdėstau taip:

„53. Paramos gavėjams, kuriems yra kompensuojamos tik miško įveisimo išlaidos, nuo sprendimo priėmimo skirti paramą penkerius metus VMT Miškų ūkio priežiūros skyriaus pareigūnai gali atlikti įveisto miško želdinių / žėlinių apskaitą ir šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) atlikti želdinių / žėlinių kokybės vertinimą.”

10.	Pakeičiu 54 punktą ir jį išdėstau taip:

„54. Jei, teikiant Paramos paraišką miškas jau įveistas, kartu su Paramos paraiška reikia pateikti Pažymą apie miško želdinimo darbų kokybės įvertinimą (išduotą Regionų aplinkos apsaugos departamento rajono agentūros, o po 2019 m. sausio 1 d. VMT Miškų ūkio priežiūros skyriaus, valstybinio miškų pareigūno), želdinamų medžių rūšių miško sodmenų Pagrindinį miško dauginamosios medžiagos kilmės sertifikatą, želdinamų medžių ir krūmų įsigijimo dokumentus (jei pareiškėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą). Pažymos apie miško želdinimo darbų kokybės įvertinimą pateikti kartu su Paramos paraiška nereikia tuo atveju, jei ši pažyma teikiant Paramos paraišką VMT Miškų ūkio priežiūros skyriaus valstybinių miškų pareigūnų dar neišduota. Kai Pažyma apie miško želdinimo darbų kokybės įvertinimą yra pateikta kartu su Paramos paraiška, sprendimas dėl paramos išmokėjimo priimamas per 40 darbo dienų (į šį terminą neįskaičiuojamas paklausimų paramos gavėjui išsiuntimo ir atsakymo gavimo, patikrų vietoje atlikimo laikotarpis) po Paramos paraiškos tinkamumo vertinimo pabaigos.”

11.	Pakeičiu 57 punktą ir jį išdėstau taip:

„57. Kai papildomai želdinti nereikia, miško žėliniai pirmą kartą apskaitomi rengiant Miško želdinimo ir žėlimo projektą (apskaitą atlieka projekto rengėjas ir duomenis įrašo į Miško želdinimo ir žėlimo projektą). Antrą kartą, antrais metais (skaičiuojant metus Miško želdinimo ir žėlimo projekto sudarymo metai neįskaičiuojami) po Miško želdinimo ir žėlimo projekto sudarymo, miško žėlinių apskaitą vykdo VMT Miškų ūkio priežiūros skyriaus valstybiniai pareigūnai.”

12.	Pakeičiu 64 punktą ir jį išdėstau taip:

„64. Atsiradus poreikiui keisti Miško želdinimo ir žėlimo projekto duomenis po Paramos paraiškos tinkamumo vertinimo, apie tai reikia informuoti Agentūrą. Keičiant Paramos paraiškos ar Miško želdinimo ir žėlimo projekto duomenis, paramos suma negali didėti. Jei Agentūrai leidus pakeisti Miško želdinimo ir žėlimo projektą ar Paramos paraiškos duomenis, ir pakeitus Paramos paraiškos ir Miško želdinimo ir žėlimo projekto duomenis, paramos suma sumažėja, anksčiau išmokėtą didesnę paramos dalį paramos gavėjas privalo sugrąžinti (išskyrus, kai duomenys keičiami dėl force majeure aplinkybių). Miško želdinimo ir žėlimo projekto patikslinti duomenys turi būti nustatyta tvarka patvirtinti VĮ Valstybinių miškų urėdijos regiono padalinio vadovo ar jo įgalioto valstybinio miškų pareigūno.”

13.	Pakeičiu 68 punktą ir jį išdėstau taip:

„68. Paramos gavėjui pažeidžiant prisiimtus įsipareigojimus ar jų nesilaikant, išskyrus nenugalimos jėgos (force majeure) atvejus (apie nenugalimos jėgos atvejus Agentūrą privaloma informuoti per 15 darbo dienų nuo dienos, kada atsirado galimybė tai padaryti, kartu reikia pateikti nenugalimos jėgos aplinkybes patvirtinimo dokumentus), taikomos šios sankcijos:”

14.	Pakeičiu 68.2.5 papunktį ir jį išdėstau taip:

„68.2.5. jei dvejus metus iš eilės Tiesioginių išmokų paraiškoje nedeklaruojamas įveisto miško plotas, paramos mokėjimas nutraukiamas, tačiau paramos gavėjas turi vykdyti prisiimtus įsipareigojimus visą Taisyklių 12 punkte nurodytą įsipareigojimų laikotarpį. Nustačius įsipareigojimų nevykdymą, paramos gavėjas privalo grąžinti visą per įsipareigojimų laikotarpį gautą paramą už miško priežiūrą ir apsaugą.”

15.	Pakeičiu 68.6.1 papunktį ir jį išdėstau taip:

„68.6.1. kai želdinių ir (arba) žėlinių apskaitos metais RAAD rajono agentūros (nuo 2019 m. sausio 1 d. – VMT Miškų ūkio priežiūros skyriaus) valstybiniai miškų pareigūnai nustato, kad veisiamo miško sklype visos Miško želdinimo ir žėlimo projekte numatytos miško priežiūros ir apsaugos priemonės neatliktos, miško priežiūros ir apsaugos išmoka patikrinimo metais nemokama. Jei Pažymoje apie miško želdinių ir (arba) žėlinių apskaitą yra pateikti nurodymai Miško želdinimo ir žėlimo projekte suprojektuotoms ir netinkamai atliktoms miško želdinių apsaugos ir (arba) priežiūros priemonėms įvykdyti, tokiu atveju miško priežiūros ir apsaugos išmokos suma patikrinimo metais mažinama 15 proc.;”

16.	Pakeičiu 68.6.5.1 papunktį ir jį išdėstau taip:

„68.6.5.1. jei VMT Miškų ūkio priežiūros skyriaus valstybiniai miškų pareigūnai (Pažymoje apie miško želdinių / žėlinių apskaitą) nustato, kad želdiniai / žėliniai neapsaugoti ir neprižiūrėti, kaip buvo numatyta Miško želdinimo ir žėlimo projekte, privaloma grąžinti 20 proc. miško įveisimo išmokos. Jei Pažymoje apie miško želdinių / žėlinių apskaitą yra pateikti nurodymai Miško želdinimo ir žėlimo projekte suprojektuotoms ir netinkamai atliktoms miško želdinių apsaugos ir (arba) priežiūros priemonėms įvykdyti, privaloma grąžinti 10 proc. miško įveisimo išmokos;”

17.	Pakeičiu 68.6.6 papunktį ir jį išdėstau taip:

„68.6.6. kai želdinių ir (arba) žėlinių kokybės vertinimo metais – šeštaisiais, kai miškas įveistas pavasarį, arba septintaisiais, kai miškas įveistas rudenį (skaičiuojant metus miško įveisimo metai neįskaičiuojami), VMT Miškų ūkio priežiūros skyriaus valstybiniai miškų pareigūnai nustato, kad miško želdinių ir (arba) žėlinių rūšinė sudėtis neatitinka Miško atkūrimo ir įveisimo nuostatuose nurodytų „patenkinamų“ ar „gerų“ rūšinės sudėties atitikimo reikalavimų, paramos gavėjas turi sugrąžinti miško įveisimo ir miško priežiūros ir apsaugos išmokos skirtumą, kuris apskaičiuojamas iš paramos gavėjo gautos miško įveisimo ir miško priežiūros ir apsaugos išmokos atėmus sumą, apskaičiuotą pagal VMT Miškų ūkio priežiūros skyriaus valstybinių miškų pareigūnų nustatytą miško želdinių ir (arba) žėlinių rūšinę sudėtį (taikoma tuo atveju, jei pasikeičia miško želdinių rūšinės sudėties kategorija);”

18.	Pakeičiu 68.9 papunktį ir jį išdėstau taip:

„68.9. VMT Miškų ūkio priežiūros skyriaus valstybiniam miškų pareigūnui miško želdinimo darbų kokybės vertinimo metu nustačius, kad bent du iš miško želdinimo darbų (sodmenų kokybė, pasodinimo kokybė, želdinių tankis) įvertinti blogai, miško įveisimo išmoka mažinama 25 proc. Jei ir sodmenų, ir pasodinimo kokybė įvertinama blogai – miško įveisimo išmoka mažinama 50 proc.;”.

19.	Pakeičiu 68.10 papunktį ir jį išdėstau taip:

„68.10. Jei VMT Miškų ūkio priežiūros skyriaus valstybiniai miškų pareigūnai teisės aktuose numatyta tvarka negali atlikti įveisto miško želdinimo darbų kokybės vertinimo ir neišduoda Pažymos apie miško želdinimo darbų kokybės įvertinimą, parama nemokama (Paramos paraiška atmetama);”

20.	Pakeičiu 68.11 papunktį ir jį išdėstau taip:

„68.11. kai miškas įveistas prieš pateikiant Paramos paraišką ir kartu su Paramos paraiška nepateikus Pažymos apie miško želdinimo darbų kokybės įvertinimą, parama neteikiama ir Paramos paraiška atmetama (išskyrus atvejus, kai teikiant Paramos paraišką VMT Miškų ūkio priežiūros skyriaus valstybinių miškų pareigūnai Pažymos apie miško želdinimo darbų kokybės dar neišdavę);”.

21.	Pakeičiu 1 priedo III skyriaus 4 puntą ir jį išdėstau taip:

„4.	Taksacinio miško sklypo identifikavimo Nr. 2 (pildoma, jei pareiškėjas yra VĮ Valstybinių miškų urėdija, ir plotas, kuriame planuojama veisti mišką, neįregistruotas Nekilnojamojo turto registre)	|_|_|_|_|_|_|_|_|_|_|_|_|_|_|_|“ |_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|

22.	Pakeičiu 1 priedo IV skyrių ir jį išdėstau taip:

„IV. PATEIKIAMI DOKUMENTAI

Eil. Nr.	Dokumento pavadinimas	Pažymėti X	Puslapių skaičius
1.	Privalomi pateikti dokumentai:
1.1.	Pareiškėjo / pareiškėjo įgalioto asmens (kai paraišką teikia pareiškėjo įgaliotas asmuo) tapatybės patvirtinimo dokumentas ir jo kopija (pasas ar asmens tapatybės kortelė) (pateikiamas, jei pareiškėjas yra fizinis asmuo)	□	|_|_|
1.2.	Juridinio asmens registravimo pažymėjimas (pateikiamas, jei pareiškėjas yra juridinis asmuo)	□	|_|_|
1.3.	Akcininkų (pajininkų), narių, bendrovės valdymo tarybos ar pan. pritarimas dėl dalyvavimo priemonėje (pateikiamas, jei pareiškėjas yra juridinis asmuo)	□	|_|_|
1.4.	Leidimas įveisti mišką, išduotas teritorinio žemėtvarkos skyriaus. Prie leidimo įveisti mišką ne miško žemės sklype turi būti pridėtas žemės sklypo planas, kuriame pažymėtas žemės sklypas ar jo dalis, kurioje leidžiama veisti mišką (pateikiamas, jei miškas veisiamas apleistoje žemės ūkio paskirties žemėje)	□	|_|_|
1.5.	Miško želdinimo ir žėlimo projektas, patvirtintas VĮ Valstybinių miškų urėdijos, kurios veiklos teritorijoje yra plotas, kuriame planuojama veisti mišką, regiono padalinio vadovo ar jo įgalioto valstybinio miškų pareigūno	□	|_|_|
2.	Papildomi dokumentai:	□	|_|_|
2.1.	Juridinio asmens steigimo dokumentai (pateikiamas, jei pareiškėjas yra juridinis asmuo)	□	|_|_|
2.2.	Jei valstybinės žemės valdytojas nėra įregistravęs žemės sklypo, kuriame planuojama veisti mišką, Nekilnojamojo turto registre, tuo atveju turi pateikti Valstybinės miškų tarnybos pažymą, kurioje patvirtinama, kad valstybinės žemės valdytojas šiame žemės sklype turi teisę vykdyti kompleksinę miškų ūkio veiklą, ir šio sklypo planą	□	|_|_|
2.3.	Jei valstybinės žemės valdytojas nėra įregistravęs žemės sklypo, kuriame planuojama veisti mišką, Nekilnojamojo turto registre, tuo atveju reikia pateikti Lietuvos Respublikos Vyriausybės nutarimą, patvirtinantį valdymą patikėjimo teise ar valdymo teise, arba Lietuvos Respublikos Vyriausybės nutarimą, suteikiantį teisę valstybinėje miško žemėje vykdyti kompleksinę miškų ūkio veiklą – atkurti, prižiūrėti, saugoti miškus, racionaliai naudoti miškų išteklius ir prekiauti mediena bei miško ištekliais	□	|_|_|
2.4.	Bendraturčių sutikimas (įgaliojimas), patvirtintas notaro (pateikiamas, jei žemės sklypas, kuriame planuojama veisti mišką, valdomas bendra daline arba jungtine nuosavybės teise)	□	|_|_|
2.5.	Įgaliojimas (Pareiškėjai Lietuvos Respublikos civilinio kodekso nustatyta tvarka gali įgalioti kitus asmenis rūpintis paramos gavimu)	□	|_|_|
2.6.	Jei miškas veisiamas Natura 2000 teritorijoje, pateikiama pažyma, išduota saugomos teritorijos direkcijos pagal žemės valdos buvimo vietą, kurioje nurodyta, kad galima veisti mišką Natura 2000 teritorijoje	□	|_|_|
2.7.	Jei pareiškėjas priklauso kooperatyvui ar asociacijai, pateikiami įrodymo dokumentai	□	|_|_|
2.8.	Kiti dokumentai:	□	|_|_|

Pastaba. Pareiškėjas privalo pateikti dokumentus lietuvių kalba arba kompetentingų institucijų, atliekančių vertimo paslaugas, patvirtintą vertimą į lietuvių kalbą. Prie paramos paraiškos pridedamos nurodytų dokumentų kopijos. Įgaliotų asmenų patvirtinti nuorašai pateikiami tik tuo atveju, jei Agentūros darbuotojui neparodomas dokumento originalas.

Pareiškėjo ar jo įgalioto asmens parašas _____________ ”.

23.	Pakeičiu 1 priedo VI skyriaus 17 punktą ir jį išdėstau taip:

„17. Žinau, kad įveisus mišką, Valstybinės miškų tarnybos Miškų ūkio priežiūros skyriaus valstybiniai miškų pareigūnai įveistame miške gali atlikti miško želdinimo darbų kokybės vertinimą, miško želdinių / žėlinių apskaitą ir miško želdinių / žėlinių kokybės vertinimą. Taip pat žinau, kad atliekamose įveisto miško patikrose galiu dalyvauti pats ar įgalioti kitą atsakingą asmenį, kuris dalyvautų patikros metu.”

24. Pakeičiu 1 priedo Papildomo lapo prie Paramos paraiškos pagal Kaimo plėtros 2007–2013 metų plano priemonę „Pirmas ne žemės ūkio paskirties ir apleistos žemės ūkio žemės apželdinimas mišku“ 4 punktą ir jį išdėstau taip:

„4.	Taksacinio miško sklypo nustatymo Nr. 15 (pildoma, jei pareiškėjas yra VĮ Valstybinių miškų urėdija, ir plotas, kuriame planuojama veisti mišką, neįregistruotas Nekilnojamojo turto registre)	|_|_|_|_|_|_|_|_|_|_|_|_|_|_|_|_|_|“ |_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|

Žemės ūkio ministras	Giedrius Surplys